Αριθμ. ΠΟΛ. 1104
Τύπος και περιεχόμενο της δήλωσης ειδικού φόρου επί των ακινήτων έτους 2012 και δικαιολογητικά που συνυποβάλλονται με αυτή.
Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ
Έχοντας υπόψη:
1. Τις διατάξεις των άρθρων 15 έως 17 του Ν. 3091/2002 (Φ.Ε.Κ. 330/Α’/24-12-2002), όπως ισχύει.
2. Τις διατάξεις της παραγράφου 9 του άρθρου 17 του Ν. 3091/2002, όπως ισχύει, με την οποία εξουσιοδοτείται ο Υπουργός Οικονομικών και καθορίζει τον τύπο και το περιεχόμενο της δήλωσης ειδικού φόρου.
3. Τις διατάξεις του άρθρου 68 του Ν. 2961/2001 (Φ.Ε.Κ. 266/Α’/22-11-2001).
4. Τις διατάξεις του άρθρου 41 του Ν. 1249/1982 (Φ.Ε.Κ. 43/Α’), του άρθρου 14 του Ν. 1473/1984 (Φ.Ε.Κ. 127/Α’), του άρθρου 24 του Ν. 1828/1989 (Φ.Ε.Κ. 2/Α’) και του άρθρου 10 του Ν. 2386/1996 (Φ.Ε.Κ. 43/Α’).
5. Την 1067780/82/Γ0013/9-6-1994 ΠΟΛ 1149 (Φ.Ε.Κ. 549/Β’) απόφαση Υπουργού Οικονομικών, «Τροποποίηση, βελτίωση και κωδικοποίηση των διατάξεων που αφορούν τη φορολογητέα αξία μεταβιβαζομένων με οποιαδήποτε αιτία ακινήτων εντός σχεδίου κατά το αντικειμενικό σύστημα».
6. Την 1129485/479/Γ0013/3-12-1996 ΠΟΛ 1310 (Φ.Ε.Κ. 1152/Β’) απόφαση Υπουργού Οικονομικών «Προσδιορισμός με αντικειμενικά κριτήρια, κατ’ άρθρο 41Α του Ν. 1249/1982, αξίας κτισμάτων ακινήτων τα οποία βρίσκονται σε περιοχές που δεν ισχύει το σύστημα του αντικειμενικού προσδιορισμού».
7. Την 1079551/105/Γ0013/11-7-1994 ΠΟΛ 1173 (Φ.Ε.Κ. 554/ Β’) απόφαση Υπουργού Οικονομικών «Τύπος και περιεχόμενο φύλλων υπολογισμού φορολογητέας αξίας ακινήτων».
8. Την 1108284/384/Γ0013/25-2-1995 ΠΟΛ 1241 (Φ.Ε.Κ. 825/Β’) απόφαση Υπουργού Οικονομικών «Τροποποίηση της αριθμ. 1079551/105/Γ0013/11-7-1994 ΠΟΛ 1173 Φ.Ε.Κ. 554/Β’/18.7.1994 απόφασης περί του τύπου και περιεχομένου των φύλλων υπολογισμού φορολογητέας αξίας ακινήτων».
9. Την 1129487/480/Γ0013/3-12-1996 ΠΟΛ 1311 (Φ.Ε.Κ. 1152/Β’) απόφαση Υπουργού Οικονομικών «Τύπος και περιεχόμενο φύλλων υπολογισμού φορολογητέας αξίας ακινήτων».
10. Την 1107357/5686/ΔΤΥ ΠΟΛ 1220/16-11-1999 (Φ.Ε.Κ. 2082/Β’) απόφαση Υπουργού Οικονομικών «Επέκταση της εφαρμογής του συστήματος αντικειμενικού προσδιορισμού της αξίας γης εκτός σχεδίου πόλης και οικισμού που δεν έχουν ειδικούς όρους δόμησης στους Νομούς Αιτ/νίας κ.λπ.».
11. Την 1121210/6271/ΔΤΥ ΠΟΛ 1266/27-12-1999 (Φ.Ε.Κ. 2260/Β’) απόφαση Υπουργού Οικονομικών «Επέκταση της εφαρμογής του συστήματος αντικειμενικού προσδιορισμού της αξίας γης εκτός σχεδίου πόλης και οικισμών που δεν έχουν ειδικούς όρους δόμησης στους Νομούς Δράμας κ.λπ.».
12. Την 1175023/3752/00ΤΥ/Δ/28-12-2010 ΠΟΛ 1200 (Φ.Ε.Κ. 2038/Β’) απόφαση Υπουργού Οικονομικών «Έναρξη ισχύος των διατάξεων των άρθ. 41 και 41α του Ν. 1249/82 και 14 του Ν. 1473/84 και καθορισμός τιμών εκκίνησης και συντελεστών αυξομείωσης τους για τον προσδιορισμό της φορολογητέας αξίας των ακινήτων που βρίσκονται σε περιοχές εντός 4.489 οικισμών των Νομών Δράμας, Καβάλας, Ξάνθης, Ροδόπης, Πέλλας, Πιερίας, Χαλκιδικής, Κοζάνης, Ιωαννίνων, Λάρισας, Μαγνησίας, Βοιωτίας, Ευρυτανίας, Φθιώτιδας, Φωκίδας, Αργολίδας, Αρκαδίας, Λακωνίας, Μεσσηνίας, Λέσβου, Κυκλάδων, Ηρακλείου, Λασιθίου, Ρεθύμνου και Χανίων».
13. Την ΠΟΛ 1112/12-05-2011 (Φ.Ε.Κ. 1242/Β’) απόφαση Υπουργού Οικονομικών «Διαδικασία χορήγησης των απαλλαγών από τον ειδικό φόρο επί των ακινήτων των περιπτώσεων γ’ και στ’ της παραγράφου 2 και δ’ της παραγράφου 3 του άρθρου 15 του Ν. 3091/2002, απαιτούμενα δικαιολογητικά και ημερομηνία υποβολής των σχετικών αιτήσεων για το έτος 2011 και κάθε επόμενο».
14. Την ΠΟΛ 1114/17-5-2011 (Φ.Ε.Κ. 1269/Β’) απόφαση Υπουργού Οικονομικών «Συμπλήρωση και τροποποίηση της Α.Υ.Ο. ΠΟΛ 1093/14-06-2010 σχετικά με τα δικαιολογητικά που απαιτούνται για την εξαίρεση των νομικών προσώπων από τον ειδικό φόρο επί των ακινήτων, σύμφωνα με το άρθρο 15 του Ν. 3091/2002 (Φ.Ε.Κ. 330/Α’), όπως αντικαταστάθηκε με το άρθρο 57 του Ν. 3842/2010 (Φ.Ε.Κ. 58/Α’) και τροποποιήθηκε με το άρθρο 24 του Ν. 3943/2011 (Φ.Ε.Κ. 66/Α’)».
15. Το γεγονός ότι η απόφαση αυτή ρυθμίζει διαδικαστικά ζητήματα, για την ομοιόμορφη εκπλήρωση των φορολογικών υποχρεώσεων από τους υπόχρεους, οι οποίες καθορίζονται με το άρθρο 15 του Ν. 3091/2002 (Φ.Ε.Κ. 330/Α’) και δεν προκαλείται δαπάνη σε βάρος του Κρατικού Προϋπολογισμού.
16. Την αριθ. Υ25/8-12-2011 απόφαση Πρωθυπουργού (Φ.Ε.Κ. 2792/Β’) «Καθορισμός αρμοδιοτήτων των Αναπληρωτών Υπουργών Οικονομικών», αποφασίζουμε:
1. Για το έτος 2012 ο τύπος και το περιεχόμενο της δήλωσης ειδικού φόρου επί των ακινήτων έχει ως το συνημμένο υπόδειγμα, το οποίο αποτελεί αναπόσπαστο τμήμα της απόφασης αυτής.
2. Η δήλωση υποβάλλεται σε ένα αντίτυπο και συνοδεύεται κατά περίπτωση από:
α. τα φύλλα υπολογισμού της αξίας ακινήτων (έντυπα 1 – 5, Κ1 – Κ9 και Α.Α.ΓΗΣ) και τις βεβαιώσεις που προβλέπονται για τη συμπλήρωσή τους. Τα φύλλα υπολογισμού της αξίας ακινήτων (έντυπα 1 – 5, Κ1 – Κ9 και Α.Α.ΓΗΣ) είναι δυνατόν να υποβληθούν σε μηχανογραφικό χαρτί, εφόσον περιλαμβάνονται όλα τα στοιχεία που περιέχονται στα οικεία φύλλα. Για οποιαδήποτε ανακρίβεια ή παράλειψη των ανωτέρω στοιχείων, επιβάλλονται οι προβλεπόμενες από τις διατάξεις των άρθρων 1 και 4 του Ν. 2523/1997 (ΦΕΚ 179/Α’) κυρώσεις.
β. αντίγραφο της απόφασης χορήγησης της απαλλαγής ακινήτου σύμφωνα με τις περιπτώσεις γ’ και στ’ της παραγράφου 2 και δ’ της παραγράφου 3 του άρθρου 15 του Ν. 3091/2002, όπως αυτά έχουν προσδιοριστεί με την ΠΟΛ 1112/2011 ΑΥΟ.
γ. δικαιολογητικά απαλλαγής από το φόρο όπως αυτά έχουν ορισθεί σύμφωνα με τις ΠΟΛ 1093/2010 και
ΠΟΛ 1114/2011, για τις εταιρείες οι οποίες υποχρεούνται σε υποβολή δήλωσης ειδικού φόρου επί ακινήτων και απαλλάσσονται από την υποχρέωση καταβολής του φόρου.
3. Για τα απαλλασσόμενα ακίνητα δεν απαιτείται η συνυποβολή των φύλλων υπολογισμού της αξίας τους.
4. Τα δικαιολογητικά που υποβάλλονται σε άλλη γλώσσα κράτους μέλους της Ε.Ε. πλην της Ελληνικής απαιτείται να συνοδεύονται από επίσημη μετάφραση.
5. Η δήλωση της παραγράφου 1 είναι δυνατό να υποβληθεί σε φύλλο που έχει εκτυπωθεί σε απλό μηχανογραφικό χαρτί, εφόσον συντρέχουν οι εξής προϋποθέσεις:
α)	να περιέχονται όλα τα προβλεπόμενα στοιχεία του εντύπου, σύμφωνα με την παράγραφο 1 της παρούσας και οι διαστάσεις να βρίσκονται μεταξύ των ορίων Α3 και 11 Χ 13 ½ in. (280 χιλ. Χ 353 χιλ.).
β)	Η γραμματοσειρά που θα χρησιμοποιείται να είναι ευανάγνωστη – έντονη, τα γράμματα και οι αριθμοί να μην εφάπτονται μεταξύ τους.
γ)	Οι καταχωρήσεις να μην εφάπτονται ή να καλύπτονται από τις κάθετες ή οριζόντιες γραμμές του εντύπου.
δ)	Δεδομένου ότι το μηχανογραφικό έντυπο είναι συνεχές, κατά την υποβολή του στη Δ.Ο.Υ. θα πρέπει:
I. σε κάθε σελίδα της υποβαλλόμενης κατάστασης στοιχείων ακινήτων σε μηχανογραφικό έντυπο και στο επάνω αριστερό τμήμα της να αναγράφεται ο Α.Φ.Μ. του υπόχρεου.
II. οι δύο σελίδες του υποβαλλόμενου εντύπου να είναι συρραμμένες σταθερά έτσι ώστε να εξασφαλίζεται η ενότητα του εντύπου σύμφωνα με την παράγραφο 1 του παρόντος άρθρου.
Για οποιαδήποτε ανακρίβεια ή παράλειψη των ανωτέρω στοιχείων, επιβάλλονται οι προβλεπόμενες από τις διατάξεις των άρθρων 1 και 4 του Ν. 2523/1997 (ΦΕΚ 179/Α’) κυρώσεις.
6. Ο προϊστάμενος Δ.Ο.Υ. μπορεί να ζητήσει την προσκόμιση και οποιουδήποτε άλλου αποδεικτικού στοιχείου, όταν κατά τον έλεγχο της δήλωσης το κρίνει απαραίτητο.

	Σε περίπτωση περισσότερων δικαιολογητικών συνεχίστε την αρίθμηση σε συνημμένη κατάσταση


Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 25 Απριλίου 2012
